medieval-data/medieval-latin-ner-HOME-Alcar-sents huggingface dataset:
Cedentes et concedentes dicti magister Galcherus et Houda , eius uxor , dictis abbatisse et conventui , et totaliter in easdem transferentes penitus et imperpetuum , quittantes omnia iura et omnes actiones sibi competentes et competituras in tota vinea supradicta et in omnibus appendiciis eiusdam omnique iuri sibi competenti et conpetituro in eadem omnino renunciando .
Promittentes dicti coniuges , per fidem suam inde prestitam corporalem , videlicet dicta Houda spontanea , non coacta nec in aliqua circumventa , ut dicebat de voluntate et assenssu dicti magistri Galcheri , mariti sui , presentis sibi super hoc auctoritatem prestantis , quod contra premissa vel aliquod premissorum ratione aliqua , per se vel per alium , non venient in futurum , nec in dicta vinea seu appendiciis eiusdem aliquod iuris decetero ratione aliqua reclamabunt seu facient per alium reclamari .
Recognoverunt etiam dicti coniuges se recepisse de seltis nomine huius permutationis a dictis monialibus quatuordecim Parisiensis solidos in pecunia numerata , sicut hec omnia nobis retulit , viva voce , Sigerus , clericus noster antedictus , cui fidem super hiis adhibemus .
Datum , sede Laudunensis vacante , anno Domini millesimo ducentesimo septuagesimo octavo , mense Mayo .
| XXXVII De quadam vinea sita ad vicum Laudunensis que fuit Balduinus Chantier .
| Universis presentes litteras visuris , officialis Laudunensis salutem in Domino .
Noverint universi quod in nostra presentia propter personaliter constituti Balduinus , dictus Chantiers de Lierval , armiger , et domicella Odelina , eius uxor , renuntiaverunt et se renunciasse recognoverunt ecclesie de Favarchiis , Noviomensis dyocesis , et eidem ecclesie penitus et imperpetuum quittaverunt et se quitasse recognoverunt una cum renunciatione Jo predicta , quamdam vineam quam dicti coniuges habebant , ut dicebant , sitam in territorio de Lierval , loco qui dicitur ad Vicum Laudunensis , contiguam , ut dicitur , vinee Ysabelle , dicte de Beffrecourt , ex una parte , et vinee Symonis , dicti Culaingne , ex altera .
Quas renuntiationem et quitationem predictas dicti Balduinus et Odelina , eius uxor , fecerunt et se fecisse coram nobis recognoverunt ecclesie de Favarchiis memorate , de vinea supradicta pro decem solidis Parisiensis annui et perpetui recti census , in quibus dicta vinea eidem ecclesie tenebatur annuatim obligata ; et pro quadraginta solidis Parisiensis , in quibus dicti coniuges eidem ecclesie tenebantur pro arreragiis et deffectu solutionis census antedicti ; et pro dimidio modio vinagu de elemosina , in quo dicta vinea cum dictis decem solidis Parisiensis annui ac perpetuum recti census tenetur obligata curato dicte ville de Lierval .
Cedentes et concedentes dicti coniuges dicte ecclesie de Favarchiis et totaliter in eandem ecclesiam transferentes omne ius , omnem actionem , omne dominium , omnem proprietatem que et quas ipsi habebant , et habere poterant , et debebant quocumque modo vel titulo in tota vinea supradicta ; omnique iuri sibi competenti et competituro in eadem oratione renuntiaverunt et renuntiant coniuges antedicti .
In cuius rei testimonium , presentibus litteris sigillum curie Laudunensis , salvo iure domini Laudunensis episcopi et alieno , duximus apponendum .
| XXXVIII De pasturis de Lierval | Omnibus presentes litteras inspecturis , Guillermus , divina permissione Laudunensis episcopus , salutem in domino .
Notum facimus quod cum discordia verteretur inter religiosas mulieres , abbatissam et conventum ecclesie de Favarchiis , Noviomensis dyocesis , ex una parte , et homines ville de Lierval , ex altera , super eo quod dicte religiose dicebant quod ipse poterant habere bestias in domo sua de Lierval tot quod volebant , que poterant pasturare in pastuis communibus cum aliis bestiis dicte ville de Lierval ; et dicti homines ville de Lierval contrarium asserebant et dicebant quod dicte religiose non poterant habere aliquas bestias in domo sua de Lierval , nec pasturare in communibus pastuis dicte ville de Lierval ; tandem dicte partes de bonorum consilio et pro bono pacis super dicta discordia super omnibus pertinentibus ad eandem , ad pacem et concordiam , devenerunt in modum qui sequitur : videlicet quod dicte religiose poterunt habere decetero in domo sua de Lierval quatuor bestias que pasturabunt in pastuis communibus dicte ville de Lierval cum preda dicte ville de Lierval , et erunt ad usus et consuetudines pastoris prisiarum et aliorum iurium , sicut alie bestie dicte ville de Lierval .
| Omnibus presentes litteras inspecturis , Robertus , divina permissione Laudunensis episcopus , salutem in Domino .
Noveritis quod , cum nos moneri fecissemus religiosas mulieres , abbatissam et conventum monasterii de Favarchiis , ordinis Cysterciensis , Noviomensis dyocesis , ut ipse acquestus quos in villa et territorio de Lierval moventes de feodis et retrofoedis nostris fecerant et acquisierant a quadraginta annis , citra , extra manum suam ponerent infra annum a tempore monitionis huiusmodi sibi facte , quos acquestus asserebamus ad nos esse et fuisse devolutos pro eo quod eidem monitioni non parverant dictis abbatissa et conventu asserentibus eas dictas acquestus per tanta tempora tenuisse et maxime eas tot specialibus privilegiis esse munitas quod eas ad premissa compellere minime poteramus .
Tandem deliberato consilio super premissum considerato dilectionis affectu quem eas erga nos gessisse et gerere opinamur et specialiter ut earum orationum suffragiis adiuvemur , tam horum consideratione quam divine pietatis intuitu , dictis abbatisse et conventui liberaliter concessimus et concedimus ut ipse abbatissa et conventus et earum successores universos acquestus quos tam ipse quam earum predecessores ab antiquisimis temporibus usque nunc quoquomodo tolibet fecerant et quos tenebant et possidebant tempore date presentium litterarum in villa et territorio de Lierval , tam in feodis quam in retrofeodis nostris , ex nunc decetero imperpetuum teneant et possideant , pacifice et quite ; nolentes quod dicte moniales , scilicet abbatissa et conventus vel earum successores , super premissis decetero in aliquo molestentur .
| Universis presentes litteras inspecturis , officialis curie Noviomensis , salutem in Domino .
Noveritis quod coram dilecto et fideli nostro decano Christianitatis Sancti Quintini , ad hoc a nobis specialiter deputato , propter hoc specialiter constitutus Petrus , dictus monachus de Brouchi , vendidit , quitavit , et guerpivit , et recognovit se vendidisse , quitasse , et guerpivisse imperpetuum et hoc iusto et legitimo precio mediante , videlicet pro sexies viginti libris Parisiensis sibi iam solutis , ut dicebat , in pecunia numerata , religiosis mulieribus , abbatisse et conventui de Favarchiis , Cysterciensis ordinis , Noviomensis dyocesis , totum manerium quod ipse Petrus habebat apud Brouchi , sicut dictum manerium se comportat ante et retro , et carionum quem habebat ipse Petrus in decima dictarum religiosarum existente infra fines parochie de Brouci , ac etiam maioriam quam idem Petrus habebat in dicta villa de Brouci , cum appenditiis et pertinentibus ad ipsum Petrum , ratione predicte maiorie , et omnia que ipse Petrus tenebat ab abbatissa et conventu antedictis , nichil iuris retinens in eisdam ab eisdam religiosis et earum successoribus decetero imperpetuum , pacifice et quiete tenendum , habendum pariter , et possidendum .
Et omne ius , dominium , proprietatem , possessionem , et quamlibet actionem que et quas ipse Petrus habebat , aut habere poterat , seu debebat , aut que sibi competebant , aut competere poterant , seu debebant in premissa venditione , modo aut ratione quibuscumque dictis religiosis et earum successoribus quitavit et quitum clamavit imperpetuum ; promittens idem Petrus , fide prestita ab eodem corporali , coram eodam decano , quod contra dictam venditionem et premissa vel aliquod premissorum , per se vel per alium , non veniet in futurum .
Immo dictus Petrus eisdem religiosis et earum successoribus super premissis venditis legitimam portabit garandiam adversus omnes iuri ac legi , parere volentes se heredesque suos ad hec tenenda , ad implenda , et observanda sub dicta fide obligando .
Et renuntiavit idem Petrus coram eodem decano quo ad hec sub dicta fide exceptioni non numerate pecunie , non tradite , et non sulute , exceptioni deceptionis ultra dimidium iusti precii , exceptioni doli mali , omni statuto , tam ecclesiastico quam civili , actioni sive exceptioni in factum privilegium fori omni iuris ac legis auxilio , canonici et civilis , et omnibus aliis exceptionibus , rationibus , et dessentionibus , tam iuris quam facti , que contra presentes litteras seu contenta in eisdam obi possent vel adduci .
In quorum omni testimonium , presentibus litteris inde cum factis sigillum curie Noviomensis duximus apponendum .
| XIX Littere curie Noviomensis Super Eodem | Universis presentes litteras inspecturis , officialis Noviomensis salutem in Domino .
Noveritis quod coram dilecto et fideli nostro decano Christianitatis Sancti Quintini , vices nostras in hac parte gerente personaliter constituti Rogerus , dictus li Bertremier , et Adam , eius frater , confessi fuerunt litteras hiis presentibus annexas esse litteras religiosarum mulierum , abbatisse et conventus de Favarchiis , Cysterciensis ordinis , Noviomensis dyocesis , et sigillatas esse sigillo ipsarum abbatisse et conventus .
Recognoverunt in super dicti Rogerus et Adam , fratres , se et utrumque eorum in solidis accepisse a dictis abbatissa et conventu septem modiatas terre ipsarum religiosum , parum plus vel parum minus , sitas in territorio de Petro Somonte , in loco qui dicitur ad campum qui dicitur Fremies , sub forma modo conventionibus que in predictis litteris continentur ; et omnia ea et singula que in dictis litteris continentur , recognoverunt dicti fratres esse vera et ea se fecisse et concessisse prout in dictis litteris sunt expressa .
Et ad hec omnia et singula , ut premissum est , tenenda et observanda , se , suos heredes , et successores dictis religiosis mulieribus obligare , et etiam bona ipsorum et omnes custus et omnia dampna quos et que sustinerent et incurrerent dicte abbatissa et conventus occasione huius quod ipsi fratres conventiones et omnia alia que in predictis litteris continentur , non tenerent , nec servarent , nec etiam adimplerent ipsis religiosis reddere tenerentur , renuntiantes dicti fratres quo ad premissa exceptioni rei ut in dictis litteris expressum est , non geste mercedis seu pensionis , non iuste exceptioni seu actioni in factum , exceptioni doli mali , beneficio nonarum constitutionum de duobus reis debendi et de fide iussoribus , beneficio epistole Domini Adriani et omnibus aliis exceptionibus , actionibus , et deffentionibus que in premissis et occasione premissorum sibi aut eorum heredibus vel successoribus possent competere aut prodesse dictisque abbatisse et conventui obesse , sicut ex relatione prefati decani , intelleximus , et nos eidem decano super premissis et maioribus negotiis fidem plenariam adhibentes premissa coram eo acta acceptamus et rata habemus , ac si coram nobis acta fuissent .
In cuius rei testimonium , presentibus litteris sigillum curie Noviomensis duximus apponendum .
| XLI De tribus solidis quos debebamus Rogero de Lesdin .
CARTA DE REDDITIBUS | Universis presentes litteras inspecturis , magister Johannes de Marolio , canonicus et officialis Sancti Quentini , salutem in Domino .
Noverint universi quod Rogerus de Lesdino , subditus noster , coram nobis personaliter constitutus , recognovit se vendidisse et quitasse in perpetuum ecclesie de Favarchiis , per iusticiam et scambium loci , tres solidis Parisiensis annui et perpetui census sive redditus , quas ipsa ecclesia debebat eidem Rogero assignatos supra duodecim sextariatas terre sue , vel circiter , site in territorio de Le Vergies , precio triginta solidis Parisiensis , sibi soluto in pecunia numerata .
Aelidis , vero uxor ipsius Rogeri , premissa laudavit , approbavit , et guerpivit , et quitavit per fidem suam quicquid iuris habebat in dictis tribus solidis Parisiensis titulo , dotalicii , seu alio modo quocumque .
Et promiserunt dicti Rogerus et Aelidis , uxor sua , quod non venient contra premissa in futurum , volentes et concedentes quod ad hec observanda compellantur a nobis per omnimodam censuram ecclesiasticam , si in aliquo voluerit contraire .
| XLII De XX solidis Jacobi l'Ostelier | Universis presentes litteras inspecturis , officialis Sancti Quintini , salutem in Domino .
Noverit universitas vera quod Jacobus , dictus li Hosteliers , noster subditus , coram nobis constitutus recognovit quod religiose mulieres , abbatissa et conventus de Favarchiis , ordinis Cysterciensis , habebant viginti solidos Parisiensis annui et perpetui census assignatos supra domum que fuit Walteri , quondam patris sui , sitam in Grianchia subtus Furnum in villa de Sancto Quintino , et quod dicti mulieres erant caput domus predicte .
| XLIII De LX sous maistre Jehan l'Anstier | Universis presentes litteras inspecturis , officialis curie Noviomensis , salutem in Domino .
Noveritis quod coram dilecto et fideli nostro decano Christanitatis Sancti Quintini , ad hoc a nobis specialiter deputato , cui plenam fidem super hoc adhibemus , personaliter constitutus magister Johannes Hanstarius , rector ecclesie parochialis Sancti Eligii in Sancto Quintino , quitavit et guerpivit et se quitavisse et guerpivisse imperpetuum recognovit religiosis mulieribus , abbatisse et conventui monasterii de Favarchiis , Cysterciensis ordinis , sexaginta solidos Parisiensis annui et perpetui census , hostagii sive redditus quod idem Johannes habebat , ut dicebat , prope villam Sancti Quintini , videlicet apud Remicourt , assignatos in locis diversis ab eisdem mulieribus ex nunc imperpetuum precipiendos et habendos , pacifice et quiete .
Qui sexaginta solidi sunt de tenentiis Roberti , dicti Pourcelet , burgensis Sancti Quintini , quos acquisierat a viro venerabile , domino Petro de Vendolio , canonicus Sancti Quintini , ut dicebat idem Johannes , cedens et concedens idem Johannes dictis mulieribus imperpetuum , pure , libere , simpliciter , et irrevocabiliter omne ius , dominium , proprietatem , possessionem , et quamlibet actionem que et quas habebat aut habere poterat quo quomodo in premissis omnibus donatis .
Asserens idem magister Johannes quitationem predictam fecisse in restauramentum et recompensationem eorum quod ad ipsas mulieres poterant devenire post decessum dicti magistri Johannis ex parte Johanne , filie Ade , relicte defuncti Egidii , dicti Bonnart , moniales de Favarkes , quae omnia quitaverant dicte mulieres dicto magistro ut idem magister dicebat .
Promittens idem magister Johannes fide data quod contra premissa vel aliquid premissorum , per se vel per alium , non veniet in futurum , et quod nec artem nec ingenium queret per quam seu per quod premissa vel aliquid premissorum in posterum valeant impediri .
Renuntians in hoc facto penitus et expresse idem Johannes exceptioni doli mali et omni iuris auxilio , canonici et civilis , prout hec omnia et singula coram dicto decano facta nobis retulit dictus decanus .
In quorum omnium testimonium , presentibus litteris sigillum curie Noviomensis duximus apponendum .
| XLIV Item de eodem | Universis presentes litteras inspecturis , officialis Sancti Quintini in Viromandia , salutem in Domino .
Noverit universitas vestra quod magister Johannes , dictus Hanstarius , clericus , perpetuus capellanus in ecclesia Sancti Quintini , coram nobis propter hoc personaliter constitutus guerpivit , et quitavit , et recognovit se quitasse et guerpisse imperpetuum , bene et legitime , abbatisse et conventui monasterii de Favarchiis , Cysterciensis ordinis , census sive redditus perpetuos quod idem magister dicebat se habere prope villam Sancti Quintini , videlicet apud Remicourt , assignatos in locis inferius annotatis , videlicet supra terram Aude decem solidos Parisiensis ; super hareas que fuerunt Hugonis dicti Boingrain tres solidos ; et super francas hareas octo solidos et octo denarios ; et dictas terram hareas et tenet ad presens Hersendus de Camaraco ; et super duas hareas sitas iuxta terram que fuit Aude quam tenet Robertus Gode octo solidos ; et super hareas sitas iuxta terram que fuit Hugonis dicti Boingrain , octo solidos quos tenent Adam Crespians , Odetus , et Macharius ; et octo solidos et quatuor denarios super duas hareas que fuerunt Gerardi Anglici quas tenet Colardus Bemars ; et sex solidos et sex denarios supra terram sitam a Le Cariere que fuit Dronardi Gunoise quam tenet Robertus Gode ; et quattuor solidos et duos denarios super quinque hareas que fuerunt Hugonis le Lonc quas tenet Robertus Gode ; et duos solidos et sex denarios super quinque hareas que fuerunt Hegardis , filie Johannis l'Engles , quas tenet Robertus li Bendiers ; et duos solidos et sex denarios super quinque hareas que fuerunt Johannis l'Engles quas tenet Stephanus li Baleres ; et quinque solidos super quinque hereas que fuerunt filii Foubert quas tenent fratres et sorores maioris hospitalis Sancti Quintini ; et duos solidi super terram que fuit Ysabelle le Fiere , quam tenet Johannes Priere ; et duodecim solidos Parisiensis assignatos ad quattuor hareas et dimidiam quas tenent Martinus Chaperons et eius liberi .
Et quicquid iures habebat et habere poterat dictus magister Johannes in eisdam modo quocumque ab ipsis mulieribus ex nunc percipiendos et habendos , pacifice et quiete , singulis annis in futurum , exceptis decem et septem solidis , uno denario minus , qui redduntur de predictis censibus sive redditibus singulis annis Roberto dicto Pourcelet , bourgensi de Sancto Quintino , qui census , hostagia , sive redditus sunt de tenuriis suis quas acquisivit a viro venerabile domino Petro de Vendolio , canonico ecclesie Sancti Quintini , ut dicebat dictus magister Johannes , et exceptis viginti quinque denaris qui redduntur Capelle de Espargne , maille .
Cedens et concedens idem magister Johannes predictis mulieribus imperpetuum , pure , libere , et irrevocabiliter omne ius , dominium , proprietatem , et quamlibet actionem que et quas habebat et habere poterat quoquomodo in omnibus premissus donatis .
Asserens dictus magister Johanes quitationem predictam se fecisse in restaurationem et recompensationem eorum que ad ipsas mulieres poterant devenire post decessum dicti magistri Johannis ex parte Johanne , filie Ade , relicte defuncti Egidii , dicti Bonnart , monialis de Favarchiis , que omnia quitaverant dicte mulieres , ut dicebat idem magister Johannes .
Promittens idem magister Johannes fide data quod contra premissa vel aliquod premissorum , per se vel per alium , non veniet in futurum , et quod nec queret artem nec ingenium per quam vel per quod premissa vel aliquod premissorum imposterum valeant impediri .
Renuncians in hoc facto penitus et expresse idem magister Johannes deceptioni doli mali et omni iuris auxilio , canonici et civilis , lesionis , deceptionis , et omnibus exceptionibus , rationibus que possent obici vel proponi quominus premissa omnia et singula teneant aut valeant in futurum .
| XLV De sex solidis quos debebamus ecclesie de Vermando | Universis presentes litteras inspecturis , R . ,
divina permissione abbas ecclesie Beate Marie de Vermando , ordinis Premonstratensis , Noviomensis dyocesis , totusque eiusdem loci conventus , salutem in Domino .
Noverit universitas vestra quod cum religiose mulieres , abbatissa et conventus Beate Marie de Favarchiis , Cysterciensis ordinis , dicte nobis dyocesis , redderent et solverent singulis annis sex solidos Parisiensis nomine census perpetui redditus , ratione quarumdam peciarum terre quas dicte mulieres habebant , sitas apud Remicourt , prope villam Sancti Quintini , quos sex solidos Parisiensis reddebamus et solvebamus et reddere et solvere tenebamur singulis annis domine Ysabelle de Billi et eius heredibus sive successoribus .
Nos , dictas abbatissam et conventum de Favarchiis , de sex solidis Parisiensis predictis et de omni iure quod habebamus et habere poteramus in eisdem , quitavimus et quitamus in futurum .
Ita quod nos erga ipsam dominam Ysabellam et eius heredes sive successores de dictis sex solidis acquittent et conservent indampnes et a solutione sibi facienda de dictis sex solidis , prout tenebamur , nos liberent penitus in futurum .
| XLVII Littere curie Noviomensis super eodem | Universis presentes litteras inspecturis , magister Robertus de Velliaco , canonicus et officialis Suessionensis , salutem in Domino .
Noverint universi quod in presentia curie Suessionensis propter hoc personaliter constituta domina Ysabella , domina de Billi , dyocesis Suessionensis , relicta dominus Jacobi , quondam domini de Billi , militis , recognovit se vendidisse , quitasse , et guerpuisse et quitavit et guerpivit imperpetuum , bene et legitime , religiosis mulieribus , abbatisse et conventui de Favarchiis , ordinis Cysterciensis , Noviomensis dyocesis , sex solidos Parisiensis annui et perpetui redditus sive census quos dicta domina Ysabella habebat , ut dicebat , de hereditate sua , assignatos ad quasdam pecias terre ipsarum abbatisse et conventus , sitas apud Remicourt , prope villam Sancti Quinti .
Quos sex solidos Parisiensis annui et perpetui redditus dicte abbatissa et conventus reddebant singulis annis viris religiosis , abbati et conventui de Vermando , et eos sex solidos dicti abbatis et conventus de Vermando reddebant dicte domine Ysabelle singulis annis , ut dicebat eadem Ysabela .
Et etiam recognovit coram nobis quod de dictis sex solidis Parisiensis annui et perpetui redditus sive census et de omni iure que habebat et habere poterat in eisdem quoquomodo , dicta domina Ysabella se devestiverat et ipsos abbatissa et conventus fecerat tenentes et investiverat de eisdem mediante iusto ac legitimo precio , videlicet pro centum et decem solidis Parisiensis , de quibus dicta domina Ysabella recognovit sibi esse plenarum satisfactum a predictis abbatissa et conventu in pecunia numerata et tradita , volens et concedens quod predicte abbatissa de dictis sex solidis gaudeant in futurum et eos possideant , pacifice et quiete .
Et ad hec omnia et singula observanda , obligavit se dicta Ysabella fide data heredes suos atque successores , renuncians in hoc facto dicto Ysabello sub dicta fide specialiter et expresse omni privilegio , omni iuris et legis auxilio , exceptioni non numerate non tradite pecunie doli mali , lesionis , deceptionis , beneficii restitutionis in integrum , et omnibus exceptionibus et rationibus tam iuris quam facti , volens et concedens quod ubicumque fuerit per censuram ecclesiasticam compellatur ad hec omnia et singula observanda sua aliquo voluerit contraire .
In cuius rei testimonium , presentes litteras sigillo curie Suessionensis fecimus roborari .
| XLV De dimidio modio bladi Wiardi , maioris de Clastres .
| Universis presentes litteras inspecturis , decanus Christianitatis de Vendolio , salutem in Domino .
Noverit universitas vera quod Wiardus , quondam maior de Seraucourt , defunctus , sane mentis et sui campos suum condidit testamentum in quo legavit in puram et perpetuam elemosinam ecclesie de Favarchiis , Cysterciensis ordinis , ob remedium anime sue et predecessorum suorum , dimidium modum frumenti capiendum et habendum ab ipsa ecclesia singulis annis in futurum ad duos modius frumenti , quos habebat in decama de Clastris annuos tali modo , vidilicet quod si dum duo modii alias essent obligati vel ab heredibus sive successoribus suis alienati , voluit et ordinavit dictus Wiardus in dicto testamento suo quod dictum dimidium modium frumenti , ad mensuram Sancti Quintini legatum , ut dictum est , capiatur singulis annis ad omnia bona sua , de quibus erat tenens tempore quo decessit idem Wiardus tanquam de suis .
Ego Renardus , Lingonensis ecclesie episcopus , religioso viro Roberto , primo cenobii Molismensis abbati , ejusque fratribus universis , in perpetuum .
Testes sunt inde Amalricus decanus noster , Lambertus thesaurarius et archidiaconus noster ; Jocelinus , Hugo , Warnerius , Girardus , archidiaconi nostri .
Actum hoc Lingonis in plenaria synodo , Paschali Romane sedis pontificium gubernante , Philippo rege Francorum regnante anno ab incarnatione Domini M ° .